Pedro Costa

:*Non confundir con Pedro Costa Musté (Barcelona, 1941-Torrelodones, 2016 ), guionista, produtor e director de cine e televisión catalán.*

**Pedro Costa**, nado en Lisboa o 3 de marzo de 1959, é un director de cine portugués, coñecido como un innovador na área do cine experimental e docu-ficción. Emprega como ferramentas básicas de gravación as cámaras lixeiras de vídeo dixital. As súas planificacións estéticas recollen os principios do denominado cine directo. Está considerado como o herdeiro dos documentais en 16 mm do grupo *Novo cinema portugués*.

## Traxectoria 
Pedro Costa é fillo do xornalista e realizador de televisión Luís Filipe Costa. Abandonou os seus estudos de historia na Universidade de Lisboa para ingresar na Escola Superior de Teatro e Cinema.

Logo de traballar como axudante de dirección para varios directores -como Jorge Silva Melo e João Botelho-, fixo o súa primeira longametraxe Ou Sangue (O sangue) en 1989. Pertence, como Teresa Villaverde, á xeración xurdida nos anos 90 do século XX.

A obra de Pedro Costa continúa a tarefa iniciada en Portugal por Manoel de Oliveira e António Campos, na que o cine inspírase no concepto antropoloxía visual, tradición tamén explorada por cineastas como António Reis e Ricardo Costa, quen utilizan a docu-ficción.

Moitas das súas películas están feitas nun barrio de Lisboa habitado por persoas marxinadas onde grava en ambientes reais -sen ningún tipo de decorado- nun ton narrativo que se achega aos documentais. Pero traballa coa sensibilidade, preto da ficción, quere lograr imaxes-sentimentos (citou, entre outros, a Renoir ou Mizoguchi). É famoso polo seu estilo ascético para describir ás situacións de desesperación que sofren os pobres e marxinados, sen ser sociolóxico. Non é de estrañar que fixese a película *Onde jaz o teu sorriso?* (2001), un documental sobre Danièle Huillet e Jean-Marie Straub.

Xa con *No Quarto da Vanda* (2000), logrou unha nova modernidade expresiva, que resultou rubricada con *Juventude em Marcha* (2006): en ambos filmes a imaxe dixital remitíase aos grandes mestres do clarescuro e removía toda a poética do realismo precedente.

A súa recente película *Ne change rien*, documental rodado en Portugal e Francia, céntrase nunha cantante que vive entre ensaios e gravacións nun ático, por unha banda, e no escenario dun café.

## Filmografía 
* 1984 - *É Tudo Invenção Nossa* 
* 1989 - *O Sangue* 
* 1995 - *Casa de Lava* 
* 1997 - *Ossos* (*Huesos*)
* 2000 - *No Quarto da Vanda* 
* 2001 - *Où gît votre sourire enfoui?* *Onde jaz o teu sorriso?*, cos cineastas Danièle Huillet e Jean-Marie Straub
* 2006 - *Juventude em Marcha*. Película seleccionada para o Festival de Cannes de 2006
* 2007 - *Memories*
* 2007 - *O Estado do Mundo* — Capítulo *Tarrafal*
* 2009 - *Ne Change Rien* (A experiencia como cantante da actriz Jeanne Balibar).100 minutos. con Jeanne Balibar, Rodolphe Burger, Hervé Loos e Arnauld Dieterlen.
* 2014 - *Cabalo Diñeiro*
* 2019 - *Vitalina Varela*

## Notas 
## Véxase tamén 
### Outros artigos 
* Cine portugués
### Ligazóns externas 
* Ficha de Pedro Costa en IMDb.
* "Un punki en el barrio", artigo no xornal *Público*, 6 de xuño de 2009 .
* Entrevista a Pedro Costa en YouTube.